
[bookmark: _GoBack]Ymateb i erthygl, gan roi tystiolaeth o wybodaeth a dealltwriaeth o themâu sy’n gysylltiedig ag addysgu’r Gymraeg yn y sector cyfrwng Saesneg.

Mae Lewis (AC) yn weinidog addysg a sgiliau i Lywodraeth Cymru ac yn Hydref 2015 wnaeth cynnal adolygiad o ddarpariaeth addysg Cymraeg ail iaith, pwrpas yr erthygl yma yw trosglwyddo ei darganfyddiadau a darganfyddiadau'r Athro Donaldson (dyfodol llwyddiannus, 2015) ac yr Athro Davies (Un iaith i bawb, 2013). 

Y brif thema gyntaf mae Lewis yn trafod yn ei erthygl yw'r ffaith fod gormod o bobl ifanc yn gadael addysg heb y sgiliau iaith Cymraeg effeithiol ar gyfer y gweithle a chredau ddylai rhoi fwy o ffocws ar addysg Cymraeg fel ffordd o gyfathrebu yn y farchnad swyddi presennol. Cytunwyd Donaldson a hyn gan ddweud; ‘Mae anghenion cyflogwyr a’r gweithle hefyd yn cael eu hystyried yn hanfodol er mwyn galluogi pobl ifanc i symud yn rhwydd a llwyddiannus i fyd gwaith’ (Donaldson; dyfodol llwyddiannus 2015 p7) . Mae Lewis yn dadlau dros orfodwyd addysgu’r Gymraeg hyd at 16. Ond Mae Davies yn mynd un cam yn bellach gan sôn am bwyslais ar gymwysterau ychwanegol ol-16 a hefyd am ddiffyg ffocws ar anghenion y farchnad swyddi. ‘Argymhelliad 12 Cymwysterau ôl-16 i gael eu diwygio i gynnwys: cymhwyster Safon Uwch sydd â phwyslais ar ddatblygu sgiliau llafar addas ar gyfer y gweithle; a modiwlau iaith orfodol i’w cynnwys yng nghymhwyster Bagloriaeth Cymru.’ (Davies; Un iaith i bawb 2013 p32) Mae Donaldson hefyd yn sôn am angen diwygiad yn y system Cymwysterau yn Ddyfodol llwyddiannus 2015.

Mae Lewis hefyd yn sôn am bwysigrwydd sefydliadau diwylliannol yn addysg Cymraeg ail iaith ac yn pwysleisio pwysigrwydd dealltwriaeth dda o fywyd diwylliannol Cymraeg. ‘Gyda’i gilydd, mae’r holl dystiolaeth hon yn dangos bod rhai cryfderau gwirioneddol yn y trefniadau cwricwlwm presennol yng Nghymru y gallwn eu datblygu – yn bennaf oll, yr addysgeg sy’n sail i’r Cyfnod Sylfaen a’r ymrwymiad i’r Gymraeg a’i diwylliant.’ (Donaldson dyfodol llwyddiannus 2015, p19).  Fodd bynnag Mae Donaldson hefyd yn dweud er mwyn sicrhau tyfiant rhaid cael y cynnwys traws cwricwlaidd yma dros bob cyfnod addysg. Mae Davies hefyd yn awgrymu fod dyfodol y Gymraeg a'i ddiwylliant yn dibynnu ar drosglwyddo’r iaith i bobl ifanc. Mae hwn yn gyd fynd ag nodau llawer o fydiaidau Cymraeg megis yr Urdd; ‘Ein nod yw sicrhau cyfleoedd trwy gyfrwng yr iaith Gymraeg i holl ieuenctid Cymru, gan eu helpu i ddatblygu’n unigolion cyflawn a’u galluogi i chwarae rhan adeiladol yn y gymdeithas.’ (gwefan yr Urdd, 2018). Mae Donaldson a Lewis yn canu’r o’r un llyfr emynau wrth alw am bwyslais fwy ar ddiwylliant Cymraeg a’i fudiadau fel ffordd o wella sgiliau iaith ac fel datblygiad o arferion addysgu'r Gymraeg ail iaith. Fodd bynnag yn ôl y Cwricwlwm Cymreig dylai ddisgyblion chael y cyfle i ‘ddatblygu a chymhwyso gwybodaeth a dealltwriaeth o nodweddion diwylliannol, economaidd, amgylcheddol, hanesyddol ac ieithyddol Cymru’ (Llywodraeth Cymru; Hanes yng Nghwricwlwm Cenedlaethol Cymru 2008, p8). Ac felly ddylai fod ffocws ar agweddau o ddiwylliant Cymru yn barod yn ein system haddysg ond galwai Donaldson a Lewis am fwy.

Thema arall sydd yn cael ei chodi yn yr erthygl yw darpariaeth y Gymraeg ar draws y cwricwlwm. mae Lewis yn sôn am glwstwr o ysgolion Saesneg sydd yn gweithredu ar yr argymhellion ac yn gweithio tuag at gynyddu defnydd y Gymraeg ar draws y Cwricwlwm. ‘Dylai arolygwyr ystyried safonau disgyblion mewn Cymraeg o gymharu ag ysgolion mewn cyd-destunau tebyg a chyrhaeddiad blaenorol disgyblion. Dylent ystyried cynnydd disgyblion o’r Cyfnod Sylfaen i gyfnod allweddol 2. Dylai arolygwyr ystyried y cynnydd a wna disgyblion o ran datblygu eu medrau Cymraeg ar draws y cwricwlwm ac o gwmpas yr ysgol. Dylent ystyried pa mor dda y mae disgyblion yn gwybod am fanteision dysgu’r Gymraeg a dod yn ddwyieithog.’ (ESTYN; Llawlyfr arweiniad ar gyfer arolygu ysgolion cynradd, 2018, p16) Dywed ESTYN ddylai arolygwyr edrych ar y defnydd o Gymraeg tu hwnt i wersi Cymraeg, Felly allwn gymryd yn ganiataol fod ESTYN yn ystyried yr arfer o hyrwyddo'r Gymraeg yn draws Cwricwlaidd yn arfer da a rhywbeth ddylai ysgolion fod yn edrych at wneud yn rheolaidd.

Mae hyn yn gyd fynd gyda chred Davies fod y cyfrifoldeb am ddatblygiad iaith yn rhywbeth ddylai fod yn gyfrifoldeb i’r ysgol gyfan. ‘Mae’r Grŵp Adolygu’n cytuno y dylai’r cyfrifoldeb am ddatblygu Cymraeg ar draws yr ysgol gael ei rannu. Ceir enghreifftiau o arferion da lle y mae ysgolion wedi sefydlu grwpiau trawsadrannol.’ (Davies; Un iaith i bawb 2013, p41). Dadlau Davies fod creu grwpiau trawsadrannol ar gyfer hyrwyddo'r Gymraeg yn arfer dda o fewn ysgolion a'i fod budd sylweddol i addysg y disgyblion pe bai hwn yn digwydd. Gwelwn dystiolaeth o hwn yn adroddiad ‘Datblygu’r Gymraeg yn y Cyfnod Sylfaen’ ESTYN yn 2013. Dywed ESTYN fod y plant yn ysgolion sydd yn gweithredu ar y Gymraeg yn draws cwricwlaidd yn gwneud cynnydd sylweddol wrth ddefnyddio ystod o eiriau a phatrymau brawddegau yn gywir.

Thema arall sydd yn cael ei chodi yn erthygl Lewis yw'r angen am godi safonau addysgu athrawon yn ogystal â datblygu cwricwlwm newydd. gwelwn yn erthygl Davies a Parry fod; ‘athrawon Cyfnod Sylfaen nad ydynt yn hyderus yn addysgu’r Gymraeg fel ail iaith’ (Davies a Parry; Pan fo addysgwyr yn ddysgwyr – safbwyntiau ar hyder ymarferwyr ail iaith i gefnogi ‘Datblygu’r Gymraeg’ fel ail iaith yn y Cyfnod Sylfaen 2017, p16 (84)). Credau Davies a Parry fod y diffyg hyder yma yn arwain at ddiffygion o fewn y ddarpariaeth o addysg Cymraeg ail iaith  Dywed Lewis ein bod angen sicrhau sgiliau addysgu gwell tu fewn i’r proffesiwn dysgu ac mae angen rhoi’r cyfle i athrawon ddatblygu eu sgiliau. Cytunai Davies a Donaldson gyda safbwynt Lewis am yr angen i wella safonau sgiliau addysgu athrawon. Mae Davies yn galw am amrywiaeth o strategaethau er mwyn gweld cynnydd yn y maes. Mae Davies yn argymell; ‘ddatblygu strategaeth hyfforddi genedlaethol, ranbarthol a lleol i ddarparu hyfforddiant datblygiad proffesiynol parhaus i ymarferwyr’ (Davies; Un iaith i Bawb 2013, p39).

 Wnaeth Donaldson cytuno a hyn yn ei adroddiad dyfodol llwyddiannus 2015 trwy argymell rhaglenni oedd yn datblygu sgiliau a gwybodaeth athrawon. Fe wnaeth ESTYN hefyd cyffwrdd a hyn yn ei adroddiad blynyddol 2013-14 gan ddweud fod darpariaeth addysg Cymraeg ail iaith yn ardal sydd yn parhau i angen gwelliant, ac yn yr adroddiant blynyddol blwyddyn yn hwyrach  (2015-16) wnaethon ddweud eto fod safonau Cymraeg yn ysgolion Saesneg yn amrywio llawer a bod hwn yn ardal sydd eisiau gwelliant.  

Ar ddiwedd ei erthygl mae Lewis yn rhoi cyfres o bwyntiau a fydd yn ei weithredu arno. y pwynt cyntaf yw parhau a’r gefnogaeth a rhoddir i ysgolion. Mae’n siarad am barhau i gryfhau'r cyswllt rhwng ysgolion a’r consortia rhanbarthol. Mae Davies yn awgrymu yn ei argymhellion 18 a 19 ddylai'r consortia rhanbarthol parhau i gomisiynu adnoddau ar gyfer darpariaeth addysg Cymraeg ail iaith. Ond mae Davies hefyd yn sôn am yr angen i greu grŵp o ymarferwyr sydd yn arbenigwyr yn addysgu Cymraeg ail iaith a gall creu a dathlu adnoddau sydd yn cael ei gyhoeddi ar blatfform cenedlaethol. Ystyriwyd hwn fel cam tuag at weithredu ar bryderon Estyn am yr amrywiaeth o safonau'r Gymraeg yn ysgolion.

Mae Lewis yn sôn yn ei ail bwynt am yr angen i barhau a’r ddarpariaeth o hyfforddiant Cymraeg ar gyfer ymarferwyr gan nodi yn bennaf ar bwysigrwydd y cynllun sabothol fel ffordd o ddarparu hyfforddiant iaith ddwys a safonol. Mae Lewis hefyd sôn am yr angen i ysgolion i gydweithio yn agosach gydag Estyn er mwyn nodi achosion o arferion gorau o fewn ysgolion. Mae hwn yn gyd fynd ag argymell 14 Davies lle mae’n gofyn fod y llywodraeth yn creu canllawiau er mwyn rhoi cymorth i ysgolion i ddatblygu arferion da wrth ddatblygu'r ffordd maent yn darparu addysg Cymraeg ail iaith. ‘Llywodraeth Cymru i baratoi canllawiau clir i ysgolion ar yr amser mae ar ddisgyblion ei angen i ddysgu ac ymarfer yr iaith er mwyn gwneud cynnydd mewn Cymraeg ail iaith, gan gynnwys enghreifftiau o’r arferion gorau’ (Davies; Un iaith i bawb 2013, p34).  

Mae Lewis hefyd yn sôn am yr angen i ddarganfod sgiliau Cymraeg y gweithlu personol. Mae hyn yn gyd fynd a’r thema gyntaf rwyf wedi trafod, Mae hefyd yn sôn am yr angen i wella'r cyfleoedd i bobl ifanc i ddatblygu ei sgiliau iaith. ‘cyfleoedd gwell i ddilyn prentisiaeth drwy gyfrwng y Gymraeg neu’n ddwyieithog’ (Rolewska, Sefyllfa’r Gymraeg mewn Rhaglenni Prentisiaeth yng Nghymru, 2017, p7). Y thema doethaf Mae Lewis yn sôn amdano yw'r angen i hyrwyddo'r Gymraeg fel pwnc ac fel sgil, y mae hwn yn clymu i mewn i’r galw am ddatblygu'r Gymraeg fel sgil defnyddiol ar gyfer y gweithle. Mae hwn hefyd yn gyd fynd ag galwad Donaldson yn ei adroddiad dyfodol llwyddiannus (2015) am ddiwygiad yn y cwricwlwm ar draws y sbectrwm oedrannau i waredu ar bynciau ac yn hytrach yn canolbwyntio ar 6 maes dysgu yn debyg i fformat cwricwlwm y Cyfnod Sylfaen.

